wickkiey/tamil-wikipedia-markdown huggingface dataset:
# மங்களூர் பச்சி


**மங்களூர் பச்சி** (போண்டா) இந்திய பொறித்த உணவுகளில் ஒன்று. துளுநாடு பகுதியில் இது கோலி பாஜி என அழைக்கப்படுகிறது. இந்த உணவு வகை ஆந்திரப் பிரதேசம் மற்றும் தெலங்காணா ஆகிய மாநிலங்களில் மைசூர் போண்டா அல்லது மைசூர் பச்சி என்ற பெயரில் பிரபலமாக உள்ளது.  

## தயாரிப்பு முறை
மைதா, தயிர், கடலை மாவு, அரிசி மாவு, பருப்பு, வெங்காயம், கொத்தமல்லி இலைகள், தேங்காய், சீரகம், பச்சை பச்சை மிளகாய், கறிவேப்பிலை மற்றும் உப்பு ஆகியன கலந்து கட்டியான பதத்தில் தேங்காய் எண்ணெயில் நன்கு பொறிக்கப்பட்டு சட்னியுடன் பரிமாறப்படுகிறது. மங்களூர் பச்சி அல்லது மைசூர் போண்டா என்றும் அழைக்கப்படுகிறது.  

## சேவை
தேங்காய் சட்னியுடன் சேர்த்து பரிமாறப்படுகிறது.
# தெரம்பில் ராமகிருஷ்ணன்

**தெரம்பில் ராமகிருஷ்ணன் என்பவர் கேரள மாநில அரசியல்வாதியும்** , முன்னாள் கேரள சட்டமன்ற  உறுப்பினரும், வழக்கறிஞரும் ஆவார்.  இந்திய தேசிய காங்கிரஸ் கட்சியைச் சேர்ந்த இவர்  திருச்சூர் சட்டமன்றத் தொகுதியிலிருந்து  கேரள சட்டப் பேரவை<nowiki/>க்கு 1982, 1991, 1996, 2001, 2006 மற்றும் 2011 ஆண்டுகளில் தேர்ந்தெடுக்கப்பட்டுள்ளார்.  1995-96, 2004-2006.  ஆம் ஆண்டுகளில்  கேரள சட்டப் பேரவையில் சபாநாயகராகவும் தெரம்பில் ராமகிருஷ்ணன்  பணியாற்றியுள்ளார் .
# தேவ்பந்தி

**தியோபந்தி** (*Deobandi*, (, , , ) என்பது இசுலாமின் சுன்னி பிரிவினரிடையே தோற்றுவிக்கப்பட்ட ஒரு மறுமலர்ச்சி இயக்கமாகும். இவ்வியக்கம் இந்தியா, பாக்கித்தான், ஆப்கானித்தான், வங்காளதேசம் ஆகிய நாடுகளில் இயங்குகிறது. தற்போது ஐக்கிய இராச்சியம், தென்னாப்பிரிக்கா வரை பரவியுள்ளது. இவ்வியக்கத்தின் பெயர் இந்தியாவின் உத்தரப்பிரதேச மாநிலத்தில் உள்ள தேவபந்து நகரின் பெயரில் இருந்து பிறந்தது. இந்நகரில் தாருல் உலூம் தேவ்பந்து பள்ளி அமைந்துள்ளது. இவ்வியக்கம் ஒரு தசாப்தத்திற்கு முன்னர் தோல்வியுற்ற சிப்பாய்க் கிளர்ச்சியின் பின்னணியில் 1867 இல் நிறுவப்பட்டது.  

இவ்வியக்கத்தின் இரண்டு முக்கிய குறிக்கோள்கள்: 1) குர்ஆனிலும் நபிமொழிகளிலும் உள்ளவாறு இசுலாமிய போதனைகளை முஸ்லிம்களிடையே பரப்புவது, 2) அந்நிய ஆட்சியாளா்களுக்கு எதிராக ஜிகாத் என்ற உரிமைப் போராட்டத்தை தொடா்வது. முகமது ஹசன் என்ற புதிய தேவ்பந்தி இயக்கத் தலைவர் இப்பிரிவின் சமயக் கருத்துகளில் அரசியல், அறிவியற் சிந்தனைகளைப் புகுத்தினார். இசுலாத்தின் தாராளமான விளக்கங்கள் இவ்வியக்கத்தினரிடையே ஒரு அரசியல் விழிப்புணா்வை ஏற்படுத்தியது.
# சோழவரம்



**சோழவரம்** தமிழ்நாட்டின் திருவள்ளூர் மாவட்டம், சோழவரம் ஊராட்சி ஒன்றியத்தில் உள்ளது. இது சென்னை<nowiki/>க்கு வடக்கே 24 கிலோமீட்டர் தொலைவில் உள்ள புறநகர்ப் பகுதி ஆகும். சோழவரம் ஏரி<nowiki/>க்காகவும், தற்போது செயற்பாட்டில் இல்லாத மோட்டார் பந்தயத் தடத்துக்காகவும் அறியப்படுகிறது. இந்தப் பந்தயத் தடம் இரண்டாம் உலகப் போரின் போது விமான ஓடுதளமாகப் பயன்பட்டது.  

பிரபல மலையாள நடிகர் ஜெயன் 1980-ஆம் ஆண்டு நவம்பர் 16-ஆம் தேதி தனது கொலைக்களம் படத்தின் படப்பிடிப்பின் போது ஹெலிகாப்டர் விபத்தில் உயிரிழந்தார்.
# கியூரியம்(III) புளோரைடு



**கியூரியம்(III) புளோரைடு** *(Curium(III) fluoride)* என்பது CmF<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கியூரியம் டிரைபுளோரைடு என்ற பெயராலும் இச்சேர்மம் அழைக்கப்படுகிறது. கியூரியமும் புளோரினும் சேர்ந்து உருவாகும் கியூரியம்(III) புளோரைடு வெண்மை நிறங்கொண்டு கிட்டத்தட்டக் கரையாத ஒரு திண்மமாகக் காணப்படுகிறது. இலந்தனம் முப்புளோரைடு (LaF3) சேர்மத்தின் படிகக் கட்டமைப்பையே கியூரியம் டிரைபுளோரைடும் ஏற்றுள்ளது. வலிமையற்ற அமில Cm(III) கரைசலில் புளோரைடு அயனிகளைச் சேர்க்கும்போது நீரேற்றாக இப்புளோரைடு வீழ்படிவாகிறது. மாறாக கியூரியம் ஐதராக்சைடுடன் ஐதரோபுளோரிக் அமிலத்தைச் சேர்த்தும் தொகுப்பு முறையில் கியூரியம் டிரைபுளோரைடு தயாரிக்கலாம். பின்னர் நீர் நீக்க வினையினால் அல்லது ஐதரசன் புளோரைடு வாயுவுடன் சேர்த்து சூடுபடுத்துவதால் நீரிலி வடிவ கியூரியம் டிரைபுளோரைடு தயாரிக்கலாம்.
# 1,4,2-டைதயசோல்


**1,4,2-டைதயசோல் ** (*1,4,2-Dithiazole*) ஒரு பல்வளையச் சேர்மம் ஆகும். இச்சேர்மம் ஐந்து உறுப்புகளைக் கொண்ட நிறைவடையா வளையத்தில் இரண்டு கார்பன் அணுக்கள், ஒரு நைதரசன் அணு மற்றும் இரண்டு கந்தக அணுக்கள் ஆகியவற்றைக் கொண்டுள்ளது. 1,4,2-டைதயசோல் சேர்மங்கள் நைட்ரைல் சல்பைடு (ஆக்சாதயசோலோனின் வெப்பவியல் பகுப்பின் காரணமாக உருவானது) மற்றும் பல வினைமிகு காரணிகளுக்கு (உதாரணமாக, 1,3-இருமுனைவுறு வளையசேர்க்கை வினையின் வழியாக உருவான தயோகார்போனைல்) இவற்றிற்கு இடையேயான வினையின் காரணமாக உருவாகலாம். இத்தகைய சேர்மங்கள் வலிமையான அமிலங்களால் புரோட்டானேற்றம் செய்யப்பட்டு தொகுப்புமுறைப் பயன்பாடுகள் உள்ள  அரோமேடிக் நேரயனிகளை உருவாக்கப் பயன்படுத்தப்படுகின்றன.
# மடங்கு விகித விதி

வேதியியலில், **மடங்கு விகித விதி** (*Law of multiple proportions*) என்பது அணுக்கோட்பாட்டை நிறுவுவதற்கு உதவும் அடிப்படை விகிதவியல் விதிகளான திணிவுக் காப்பு விதி மற்றும் அறுதி விகிதசம விதி ஆகியவற்றோடு இயைந்த விதிகளுள் ஒன்றாகும். இவ்விதி சில நேரங்களில் இக்கூற்றைக் கண்டுபிடித்த பிரித்தானியர் ஜான் டால்ட்டன் பெயரால் டால்டனின் விதி எனவும் அழைக்கப்படுகிறது. இவர், 1808 ஆம் ஆண்டில், இந்த விதியை அவருடைய ”வேதியியல் தத்துவத்தின்  புதிய அமைப்பு” என்ற நுாலின் முதல் தொகுதியின்  முதல்  பகுதியில் வெளியியட்டார். விதியானது பின்வருமாறு:  

இரண்டு தனிமங்கள் சேர்ந்து ஒன்றுக்கு மேற்பட்ட வேதிச் சேர்மத்தைத் தரும் வினையில் குறிப்பிட்ட நிறையுள்ள முதல் தனிமத்தோடு சேரும் இரண்டாவது தனிமத்தின் நிறை இவற்றுக்கிடையேயான நிறை விகிதமானது எளிய முழு எண்களின்வடிவத்தில் இருக்கும். டால்ட்டன் தனது அணுக்கொள்கையில் இந்த முடிவு குறித்து பின்வருமாறு விளக்குகிறார்: அதாவது, ஒரு கார்பன் அணுவுடன் ஒரு ஆக்சிசன் அணு மற்றும் ஒரு கார்பன் அணுவுடன் இரண்டு ஆக்சிசன் அணு ஆகிய விதங்களில் சேர்ந்த இரண்டு ஆக்சைடுகள் உருவாகின்றன என்கிறார்.  நவீனக்  குறியீடுகளின்படி, முதலாவது CO (கார்பனோராக்சைடு) மற்றும் இரண்டாவதானது CO<sub>2</sub> (கார்பனீராக்சைடு) ஆகும்.  

ஜான் டால்ட்டன் தனது கண்டுபிடிப்புகளை 1804 ஆம் ஆண்டில் முதன் முதலாக வெளியிட்டார். ஒரு சில ஆண்டுகளுக்கு முன்னதாக, பிரான்சு நாட்டின் வேதியியலாளர் யோசப் பிரௌஸ்ட் என்பவர் அறுதி விகிதசம விதியை வெளியிட்டிருந்தார். இந்த விதியானது பின்வருமாறு; “தனிமங்களானவை சேர்மங்களை உருவாக்கும் போது ஒரு குறிப்பிட்ட நிறை விகிதத்திலேயே இணைகின்றன” மேலும், அந்துவான் இலவாசியே திணிவுக் காப்பு விதியை நிரூபித்திருந்ததும் டால்ட்டனுக்கு உதவிகரமாக இருந்தது எனலாம். விகிதங்கள் குறித்த இந்த எண் மதிப்புகளை கவனமாக பரிசீலனை செய்ததே ஜான் டால்ட்டனுக்கு மடங்கு விகித விதியை முன்மொழிய வழிசெய்தது எனலாம். பிந்தைய ஆண்டுகளில் இவர் முன்மொழிந்த அணுக்கோட்பாட்டை நோக்கிய முக்கியமான படியாக இந்த விதி திகழ்கிறது. மேலும், இது சோ்மங்களுக்கான மூலக்கூற்று வாய்பாடு உருவாவதற்கான அடிப்படையாகவும் அமைந்தது.  

ஈத்தேன் (C<sub>2</sub>H<sub>6</sub>) மற்றும் புரொப்பேன் (C<sub>3</sub>H<sub>8</sub>)ஆகியவற்றை ஒப்பீடு செய்வது இந்த விதியை விளக்குவதற்கான மற்றுமொரு உதாரணமாகத் திகழ்கிறது. 1கிராம் கார்பனுடன் ஈத்தேன் உருவாவதற்காக இணையும் ஐதரசனின் நிறையானது 0.252 கிராமாகவும், புரோப்பேன் உருவாவதற்கான ஐதரசனின் நிறையானது 0.224 கிராமாகவும் உள்ளது. இந்த நிறைகளின் விகிதமானது 9:8 என்ற எளிய முழு எண்களாக உள்ளது.  

## வரம்புகள்
மடங்கு விகித விதியானது எளிய சேர்மங்களுக்கு சிறப்பாக விளக்கமளிக்கிறது. உதாரணமாக, ஒருவர் ஐதரோகார்பன்கள் டெக்கேன் (மூலக்கூற்று வாய்பாடு C<sub>10</sub>H<sub>22</sub>) மற்றும் அன்டெக்கேன் (C<sub>11</sub>H<sub>24</sub>), ஆகியவற்றை எடுத்துக் கொண்டு இந்த விதியை விளக்க முற்பட்டால் 100 கிராம் கார்பன் 18.46 கிராம் ஐதரசனுடன் வினைபட்டு டெக்கேனையும்,18.31 கிராம் ஐதரசனுடன் வினைபட்டு அன்டெக்கேனையும் உருவாக்குகிறது. இவற்றில் இந்த இரு வினையிலும் வினைபுரியும் ஐதரசனின் நிறைகளின் விகிதமானது 121:120 ஆக உள்ளது. இதை எளிய முழு எண்கள் என்ற வார்த்தையைப் பயன்படுத்தி விளக்குவது சற்றே முரணாகத் தெரிகிறது.  

இந்த விதியானது விகிதவியலுக்கு ஒவ்வாத சேர்மங்கள் மற்றும் பலபடிகள் மற்றும் சில்படிமங்கள்  ஆகியவற்றின் வினைகளை விளக்குவதில் தோல்வியடைகிறது.
# பெர்மாவின் கடைசித் தேற்றம்

*அரித்மெட்டிகா* நூலின் 1670 ஆம் பதிப்பில் பெர்மாவின் கடைசித் தேற்றக் குறிப்பு(*Observatio Domini Petri de Fermat*).]]  

எண் கோட்பாட்டில், ( > 2) என்ற சமன்பாட்டை நிறைவு செய்யக்கூடிய நேர்ம முழுவெண்கள் , , எதுவும் கிடையாது என்பதே **பெர்மாவின் கடைசித் தேற்றம்** (*Fermat's Last Theorem*) கூறும் கூற்றாகும். , எனும்போது இச்சமன்பட்டிற்கு எண்ணற்ற தீர்வுகள் உள்ளன என்பது பழங்காலந்தொட்டே அறியப்பட்ட உண்மையாகும். பழைய புத்தகங்களில் **பெர்மாவின் கடைசி அனுமானம்** (*Fermat's conjecture*) எனவும் இத்தேற்றம் குறிப்பிடப்பட்டுள்ளது.  

1637 ஆம் ஆண்டு *அரித்மெட்டிகா* என்ற நூலின் பிரதியொன்றின் பக்கத்தில் இத்தேற்றம் பியேர் டி பெர்மாவால் குறிப்பிடப்பட்டிருந்தது. இதற்கான நிறுவல் தன்னிடம் உள்ளதாகவும் ஆனால் அது மிகப்பெரியது என்பதால் அந்த இடத்தில் எழுதப்பட முடியாது என்றும் அங்கு குறிப்பிட்டிருந்தார். பல கணிதவியலாளர்களின் 358 ஆண்டுகளின் முயற்சிக்குப்பின் இத்தேற்றம் 1994 ஆம் ஆண்டு ஆண்ட்ரூ வைல்சால் முதன்முறையாக சரியான முறையில் நிறுவப்பட்டு 1995 இல் முறையாக வெளியிடப்பட்டது. இந்த நிறுவலுக்கு முன்னர் பெர்மாவின் தேற்றம் கணித வரலாற்றிலேயே ”மிகவும் கஷ்டமான கணக்கு” என கின்னஸ் உலக சாதனைகளில்'' இடம்பெற்றிருந்தது.  

## கண்ணோட்டம்
பித்தகோரசின் தேற்றமான , , என்ற சமன்பாட்டிற்கு நேர்ம முழு எண்களில் எண்ணற்ற தீர்வுகள் உள்ளன. இத்தீர்வுகள் பித்தகோரசு மும்மைகளென அழைக்கப்படுகின்றன. 1637 ஆம் ஆண்டில் என்ற சமன்பாட்டிற்கு *n* > 2 எனும்போது தீர்வுகளே கிடையாது என 1637 ஆம் ஆண்டு ஒரு புத்தகத்தில் பெர்மா குறிப்பிட்டிருந்தார். அதற்கானத் தீர்வு தம்மிடம் உள்ளதென அவர் கூறியபோதும் அவர் அந்த தீர்வினை எங்கும் அளிக்கவுமில்லை, அவரது நிறுவல் எனக் கருதப்படும் எந்தவொன்றும் காணப்படவும் இல்லை. அவர் இறந்து 30 ஆண்டுகளுக்குப் பின்னரே அவரது இந்த அனுமானம் கண்டறியப்பட்டது. அனுமானம் கண்டறியப்பட்டு மூன்றரை நூற்றாண்டுகளாக நிறுவப்பட முடியாத நிலையிலேயே இருந்தது. கணித வரலாற்றில் நிறுவ முடியாத ஒரு முக்கியமான கூற்றாகத் தொடர்ந்தது. இதனை நிறுவ மேற்கொள்ளப்பட்ட முயற்சிகளால் எண் கோட்பாட்டு நல்ல முன்னேற்றம் அடைந்தது.  

### தொடர் முயற்சிகளும் தீர்வும்
எனும்போது பெர்மாவால் நிறுவப்பட்டு விட்டதால் *n* இன் பகா எண் அடுக்குகளுக்கு நிறுவல் கண்டறியப்பட்டால் போதும் என்ற நிலை எழுந்தது. இரு நூற்றாண்டுகளாக (1637–1839) இக்கூற்று 3, 5, 7 ஆகிய மூன்று பகாஎண்களுக்கு மட்டுமே நிறுவப்பட்டது. பல கணிதவியலாளர்களின் முயற்சிகளைத் தொடர்ந்து இறுதியாக ஆங்கிலேய கணிதவியலாளர் ஆண்ட்ரூ வைல்சு இக்கூற்றுக்கான நிறுவலைக் கண்டுபிடித்தார். 1995 ஆம் ஆண்டு அது முறையாக வெளியிடப்பட்டது.
# தேசிய மருத்துவர்கள் நாள்


சமூகம் மற்றும் தனிமனிதருக்கு மருத்துவர்கள் செய்யும் சேவையை அங்கீரிக்க உருவாக்கப்பட்டதே **தேசிய மருத்துவர்கள் நாள்** (*National Doctors' Day*) ஆகும். இந்த நினைவு நாள் கொண்டாடப்படும் தேதி காரணங்களைப் பொறுத்து நாட்டுக்கு நாடு மாறுபடுகிறது. சில நாடுகள் இதை விடுமுறை நாளாகவும் அறிவிக்கிறது. பெரும்பாலும் மருத்துவ நிறுவனங்களே இந்நாளைக் கொண்டாடுகின்றன.  

## மருத்துவர்கள் நாள் கொண்டாடப்படும் வரலாறு

### இந்தியா
இந்தியாவில் ஒவ்வொரு ஆண்டும் <big>சூலை திங்கள் முதல் தேதியை</big> **தேசிய மருத்துவர்கள் நாளாகக்** கொண்டாடகின்றனர். 1991 ஆம் ஆண்டு முதல் கொண்டாடப்பட்டு வருகிறது.  

வரலாற்று புகழ்மிக்க மருத்துவரும் மேற்கு வங்காளத்தின் இரண்டாவது முதலமைச்சருமான மருத்துவர் பிதான் சந்திர ராய் நினைவாக **தேசிய மருத்துவர்கள் நாள்** கொண்டாடப்படுகிறது. 1882 சூலை திங்கள் முதல் தேதி பிறந்த அவர், சரியாக 80 ஆண்டுகள் கழித்து அதே தேதியில் மறைந்தார். இந்தியாவின் மிக உயரிய விருதான பாரத ரத்னா விருதை 4, பிப்ரவரி 1961 ஆம் ஆண்டு பெற்றார். இவரின் நினைவாகவும், மருத்துவர்களின் சேவையை பாராட்டவும் இந்நாளானது இந்தியாவில் கொண்டாடப்படுகிறது.
# காந்தாரி மிளகாய்



**காந்தாரி மிளகாய்** அல்லது **கோல்கொண்டா மிளகாய்** (*Capsicum frutescens*) காய்கறிகளில் ஒரு முக்கிய அங்கம் வகிக்கிறது. இம் மிளகாய் சிவப்பு மிளகாய் அல்லது கார மிளகாய் என அழைக்கப்படுகிறது கன்னியாகுமரி மாவட்டத்தில் மார்த்தாண்டம் பகுதிகளிலும் நீலகிரி மாவட்டம், பந்தலுார், கூடலுார் பகுதிகளிலும் பயிர் செய்யப்படுகிறது. காந்தாரி மிளகாயின் பயிர்க் காலம் 100-120 நாட்கள். நன்கு உழப்பட்ட வளமான வண்டல்மண் இப்பயிருக்கு ஏற்றது. இப்பயிருக்கு நாற்றாங்கால் அமைக்கப் பொருந்தமான காலம் மே – ஜீன் மாதங்களாகும்.  

அளவில் சிறியதாக இருந்தாலும் அதிகளவு காரமுடையது. துவக்கத்தில் மஞ்சள் அல்லது பச்சை நிறங்களில் காணப்படும். முதிர முதிர, சிகப்பு நிறமாகி விடுகிறது. இதன் விதைகள் கருப்பைச் சுவருடன் ஒட்டியமைந்துள்ளது. மிளகாயின் நடுப்பகுதியிலுள்ள நஞ்சுக்கொடியில் ‘கேப்சின்’ எனும் காரச்சத்துள்ளது. இதிலுள்ள கேப்சைசின் வீதம் 0.2-0.4%. இதரவகை மிளகாய்களைவிட இதன் கேப்சினின் அளவு 0.5% அதிகமாகும். இதுவே காந்தாரி மிளகாய் மற்ற வகை மிளகாய்களை விட அதிகக்காரமாக இருப்பதற்குக் காரணமாகும்.
# தி. வ. தெய்வசிகாமணி

**தெசிணி** என அழைக்கப்படும் **தி. வ. தெய்வசிகாமணி** (*Thi.va. Theivasigamani*) என்பவர் தமிழ்நாட்டைச் சேர்ந்த தமிழ்க் கவிஞர், எழுத்தாளர், திறனாய்வாளர், மொழிப்பெயர்ப்பாளர் ஆவார். இவர் பன்மொழி புலமைப் பெற்றவர்.  

## பிறப்பும் கல்வியும்
இவர் திருவள்ளூர் மாவட்டம் திருப்பாசூர் எனும் ஊரில் வச்சிரவேல் - அரங்கநாயகி இணையருக்கு மகனாக 1930 ஆம் ஆண்டு பிறந்தார். இவர் இளங்கலை வணிகவியல் (பி.காம்) பயின்று அதில் சிறப்பு நிலையில் தேர்ச்சி பெற்றார். பின்னர் முதுகலைத் தமிழ் இலக்கியம் (எம்.ஏ) பயின்றார். தமிழ்நாடு அரசு சட்டத்துறைத் தமிழ்ப்பிரிவில் இயக்குநராகப் பணியாற்றி ஓய்வு பெற்றவர். அத்துறையில் இவர் செய்த மொழிபெயர்ப்புகள் பலராலும் பாராட்டப்பட்டது.  

## எழுதிய நூல்கள்
இவர் ஐம்பதுக்கு மேற்பட்ட நூல்களைத் தமிழில் எழுதியுள்ளார்.  

### கவிதை நூல்கள்
- தெசினியின் கவிதைகள்
- வைகறைக் கனவுகள்
- திருமெய்ப் பொருட்பா
- தலையங்கக் கவிதைகள் - இரு தொகுதிகள்
- பதினொரு பாட்டியல்
- தெசினி பாடிய பாரதம்
- குமுகாயப் பாடல்கள்
- மொழி- இனப் பாடல்கள்
- நெஞ்சைத் தொட்டவை- சுட்டவை
**இலக்கியத் திறனாய்வு**  
- குறளின்பம்
- குறுந்தொகையின்பம்
- கலித்தொகையும் முத்தொள்ளாயிரமும்
- இலக்கியக் காட்சிகள்
**சிறுவர் இலக்கியங்கள்**  
- நீதிக் கதைத் திரட்டு
- வாழ்ந்துக் காட்டியவர்கள்
- படிப்பினை முப்பது
- கருத்துக் கதைக்கொத்து
- பாட்டுப் பூங்கா
- இருபது கதைகள்.

### மொழிபெயர்ப்பு பணிகள்
இவர் கார்நாற்பது, களவழி நாற்பது, இன்னா நாற்பது, இனியவை நாற்பது, நன்னெறி முதலான நீதி நூல்களைத் தமிழிலிருந்து ஆங்கிலத்தில் மொழிபெயர்த்து வெளியிட்டுள்ளார். கீழ்கண்ட நூல்களையும் தமிழில் மொழிபெயர்த்துள்ளார்.  
- அமெரிக்க மக்களின் பொருளாதாரம்
- அமெரிக்கக் கூட்டுறவுகள்
- தத்தாத்திரேய இராமச்சந்திர பேண்ட்ரே

## விருதுகள்
- கவிதைக் காவலர் (1974)
- பைந்தமிழ்ப் பாட்டு வேந்தர் (1984)
- கவிதைப் பேரொளி (1992)
- நற்றமிழ் ஞானப் பாவலர்(1990)
- தேன்தமிழ்ச் சரபம் (1992)
- சிறந்த மொழிபெயர்ப்பாளர், யுனெஸ்கோ கூரியர் இதழ் விருது (1993)
- சிறந்த இதழியலாளர் (2001)
- சிறந்த மொழிபெயர்ப்பாளர் விருது.
# விக்கிப்பீடியா:தேவைப்படும் கட்டுரைகள்/தொகுப்பு1

## இடங்கள்
1. கேத்தரீன் அருவி (:en:Catherine Falls)
1. எண்ணூர் சிறுகுடா (:en:Ennore creek)
:வார்ப்புரு:சென்னைத் தலைப்புகள் நிறைவடையத் தேவைப்படும் சில கட்டுரைகள்  
- அபிராமி மெகா மால் (:en:Abhirami Mega Mall)
- துரைப்பாக்கம் (:en:Thuraipakkam)
- சிறீ இராமச்சந்திரா மருத்துவக் கல்லூரி மற்றும் ஆராய்ச்சி நிறுவனம் (சிறீ இராமச்சந்திரா மருத்துவக் கல்லூரி மற்றும் ஆய்வுக் கழகம் )
- அப்பல்லோ மருத்துவமனைகள்
- செனடாப் சாலை
- நுங்கம்பாக்கம் நெடுஞ்சாலை
- பீட்டர்ஸ் ரோடு
- சென்னை சர்தார் பட்டேல் சாலை
- கோயம்பேடு சந்திப்பு
- பாடி சந்திப்பு
- மதுரவாயல் சந்திப்பு
- மத்தியகைலாசம் சந்திப்பு
- சென்னை விமானநிலையம் மேம்பாலம்
- குரோம்பேட்டை மேம்பாலம்
- திருவான்மியூர் கடற்கரை
- அடையார் கடற்கரை
- பெப்ப்ளே கடற்கரை
- சென்னை மாமல்லபுரம் கடற்கரை
- பாலவாக்கம் கடற்கரை
- அபிராமி மால்
- சத்யம் சினிமா

## பொது
1. பொசன் பௌர்ணமி
1. கண்டிப் போர்கள்
1. Referencing for beginners

## அறிவியல்
1. வலக்கை விதி (பிளமிங்கின் இடக்கை வலக்கை விதிகள்)
1. யோன் அம்புரோசு பிளமிங் (:en: John Ambrose Fleming)
1. பச்சை அல்கா (:en:Green algae)
1. குளோரோபைட்டா (:en:Chlorophyta)
1. :en:Embryophyte
1. நிலை மின்னோட்டம் (:en:Static electricity)

## சுற்றுச்சூழல்

## ஆளுமைகள்
1. எம். அருணாச்சலம் (ஆங்காங்கு வணிகர்) (ஆங்காங்கின் தமிழ் பெருவணிகர்) (:en:M.Arunachalam)
1. அப்துர் ரஹ்மான் (ஐக்கிய அரபு அமீரகத் தமிழ் பெருவணிகர்) (:en:B. S.Abdur Rahman)
1. பி. எச். அப்துல் அமீது (புகழ்பெற்ற இலங்கை ஒலிபரப்பாளர்)

## நிறுவனங்கள்
- ஹிஸ் மாஸ்டர்ஸ் வாய்ஸ் (:en:His Master's Voice)

## நடப்பு நிகழ்வுகள்
# சீவி யூன்

**சீவி யூன்** (Zhiwei Yun செப்டம்பர் 1982) என்பவர் யேல் பல்கலைக்கழகத்தின் கணிதப் பேராசிரியர் ஆவார். எண் தேற்றம், அல்சிப்ரா சாமெட்ரி போன்ற கணிதப்பிரிவுகளில்  
முனைந்த அறிவு கொண்டவர்.  

யேல் பல்கலைக்கழகத்தில் பணி செய்வதற்கு முன் ஸ்டான்போர்ட் பல்கலைக்கழகத்தில் உதவிப்பேராசிரியர் மற்றும் இணைப்பேராசிரியராக இருந்தார்(2012-2016). அதற்கு முன் 2010-2012 இல் மசாச்சூட்ஸ் தொழில் நுட்ப நிறுவனத்தில் பணியாற்றினார்.  

சீனாவில் பிறந்த சீவி யூன் 2000 ஆம் ஆண்டில் பன்னாட்டுக் கணித ஒலிம்பியாட் போட்டியில் பங்கெடுத்துப் தங்கப்பதக்கம் பெற்றார். 2004 இல் பீகிங் பல்கலைக்கழகத்தில் இளங்கலைப் பட்டம் பெற்றார்.  
பிரின்ஸ்டன் பல்கலைக்கழகத்தில் ஆய்வுப்பட்டம் பெற்றார்.  

கணிதத்துறை வளர்ச்சி சாதனைகளைப் பாராட்டி சாஸ்த்ரா இராமானுஜன் பரிசு இவருக்கு 2012 இல் வழங்கப்பட்டது.  

## மேற்கோள்
# பி. ஆர். சுந்தரம்


**பி. ஆர். சுந்தரம்** (P. R. Sudaram)(2 ஏப்ரல் 1951-16 சனவரி 2025) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும், மேனாள் நாடாளுமன்ற உறுப்பினரும் ஆவார். இவர் 1996 மற்றும் 2001ஆம் ஆண்டு நடந்த சட்டமன்றத் தேர்தல்களில், இராசிபுரம் சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழக வேட்பாளராகத், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

2014ஆம் ஆண்டு நடைபெற்ற நாடாளுமன்றத் தேர்தலில் நாமக்கல் மக்களவைத் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.  

2021 சூலை 11 அன்று இவர் திமுகவில் இணைந்தார்.
# ச. மு. பழனியப்பன்


**சவண்டப்பூர் முத்து கவுண்டர் பழனியப்பன்** (பிறப்பு 1930) என்ற **ச. மு. பழனியப்பன்**, தமிழ்நாடு சட்டமன்றத்தின் முன்னாள் உறுப்பினர் ஆவார். 1971 ல் கோபிசெட்டிபாளையம் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டசபைக்குத் தேர்ந்தெடுக்கப்பட்டார். இரண்டு வெவ்வேறு முதலமைச்சர்கள் அண்ணாதுரை மற்றும் கருணாநிதி ஆகியோரின் கீழ் பணியாற்றினார்.  

## தனிப்பட்ட வாழ்க்கை
பழனியப்பன் 1930 ம் ஆண்டு கோபிசெட்டிபாளையத்தில் சவண்டப்பூர் கிராமத்தில் முத்து கவுண்டரின் மூத்த மகனாகப் பிறந்தார். ஒரு பெரிய புகழ்மிக்க விவசாய குடும்பத்தில் பிறந்த இவர் சிறிய வயதில் தனது தாயை இழந்தார். அவர் ஒரு மருத்துவராக மாற கடினமாக உழைத்தார். அவரது தம்பி, எஸ். எம். கன்டப்பன், ஒரு வழக்கறிஞர் ஆவார். இவருக்கு மூன்று சகோதரிகளும் இருந்தனா். தனது தொழில் மூலம் சமூகத்திற்கு பெரும் சேவையை செய்தாா். அவர் 80 வயதான போதும் கூட தனது மருத்துவத் தொழில் மூலமாக குறைவான அல்லது கட்டணமற்ற சேவையின் மூலமாக மக்களுக்கு சேவை செய்கிறார்.  

## ஆதாரங்கள்
# விக்கிப்பீடியா:தேவைப்படும் கட்டுரைகள்/மாவட்டங்கள்

1. அரியலூர் மாவட்டத்தில் தேவைப்படும் கட்டுரைகள்
1. இராமநாதபுரம் மாவட்டத்தில் தேவைப்படும் கட்டுரைகள்
1. ஈரோடு மாவட்டத்தில் தேவைப்படும் கட்டுரைகள்
1. கடலூர் மாவட்டத்தில் தேவைப்படும் கட்டுரைகள்
1. கரூர் மாவட்டத்தில் தேவைப்படும் கட்டுரைகள்
1. கன்னியாகுமரி மாவட்டத்தில் தேவைப்படும் கட்டுரைகள்
1. காஞ்சிபுரம் மாவட்டத்தில் தேவைப்படும் கட்டுரைகள்
1. கிருஷ்ணகிரி மாவட்டத்தில் தேவைப்படும் கட்டுரைகள்
1. கோயம்புத்தூர் மாவட்டத்தில் தேவைப்படும் கட்டுரைகள்
1. சிவகங்கை மாவட்டத்தில் தேவைப்படும் கட்டுரைகள்
1. சென்னை மாவட்டத்தில் தேவைப்படும் கட்டுரைகள்
1. சேலம் மாவட்டத்தில் தேவைப்படும் கட்டுரைகள்
1. தஞ்சாவூர் மாவட்டத்தில் தேவைப்படும் கட்டுரைகள்
1. தர்மபுரி மாவட்டத்தில் தேவைப்படும் கட்டுரைகள்
1. திண்டுக்கல் மாவட்டத்தில் தேவைப்படும் கட்டுரைகள்
1. திருச்சி மாவட்டத்தில் தேவைப்படும் கட்டுரைகள்
1. திருநெல்வேலி மாவட்டத்தில் தேவைப்படும் கட்டுரைகள்
1. திருப்பூர் மாவட்டத்தில் தேவைப்படும் கட்டுரைகள்
1. திருவண்ணாமலை மாவட்டத்தில் தேவைப்படும் கட்டுரைகள்
1. திருவள்ளூர் மாவட்டத்தில் தேவைப்படும் கட்டுரைகள்
1. திருவாரூர் மாவட்டத்தில் தேவைப்படும் கட்டுரைகள்
1. தூத்துக்குடி மாவட்டத்தில் தேவைப்படும் கட்டுரைகள்
1. தேனி மாவட்டத்தில் தேவைப்படும் கட்டுரைகள்
1. நாகப்பட்டினம் மாவட்டத்தில் தேவைப்படும் கட்டுரைகள்
1. நாமக்கல் மாவட்டத்தில் தேவைப்படும் கட்டுரைகள்
1. நீலகரி மாவட்டத்தில் தேவைப்படும் கட்டுரைகள்
1. புதுக்கோட்டை மாவட்டத்தில் தேவைப்படும் கட்டுரைகள்
1. பெரம்பலூர் மாவட்டத்தில் தேவைப்படும் கட்டுரைகள்
1. மதுரை மாவட்டத்தில் தேவைப்படும் கட்டுரைகள்
1. விருதுநகர் மாவட்டத்தில் தேவைப்படும் கட்டுரைகள்
1. விழுப்புரம் மாவட்டத்தில் தேவைப்படும் கட்டுரைகள்
1. வேலூர் மாவட்டத்தில் தேவைப்படும் கட்டுரைகள்
# அரசியலில் அளிபெறு தும்பி


அரசியலில் ஈடுபடும் மாணவர்களுக்கு அறிவுரை,தீமை இவற்றை எடுத்துக்கூறி படிக்கின்ற பருவத்தில் கல்விக்கென்றே பயன்படுத்திக் கொள்ள வேண்டும்.அதைவிட்டு துடிக்கின்ற உணர்வுக்கு தீனியிட்டால் துயரந்தான் விஞ்சி நிற்கும்.  
"  
"வெடிகிடங்கில் எவரேனும் நெருப்பை வைத்து  
விளையாட நினைவாரோ"  
("நெஞ்சுப் உபொறுக்குதில்லையே பாடல்8,முடியரசன் கவி)  
"உறை தயிரில் வெண்ணெய்தனை எடுக்கு முன்னே  
" உருகிய நெய் வேண்டுமெனிற் காண்ப துண்ட?  
நெஞ்சுப் பொறுக்குதில்லையே (முடி;கவி)  
என்ற அழகான உவமையைக் கையாண்டு நமக்கு நாமே கெடுதலை வரவழைப்பதும் காலம் வரும்வரை பொறுக்காது அவசரப்படும் நிலையை எடுத்தோம்பி ஈரோட்டுப் பெரியார் ,ஈடில்லா கலைஞர் என்ன கற்றார் என்று நம்மை சமாதானம் செய்தாலும் கல்லூரியில் பேரேட்டில் இவர் பெயரகள் இல்லை என்றாலும் இவர்கள் கற்ற நூல்கள் ஓரேட்டில் அடங்காவே. உலக வரலாற்றில் இடம் பெறுவர் என்றும் அரசியலைப் படிப்பது தான் இந்த வேலையே தவிர அத்துறையைப் பிடிப்பது உங்கள் வேலை இல்லை என்றும்  
அரசியலை உரமாக்கி வளர்தல் வேண்டும். அரசியலுக்கு உரமாகி அழிய வேண்டாம். என்று அரசியலில் ஈடுபடும் மாணவர்களுக்கு எச்சரிக்கை விடுவதன் மூலம் அரசியலில் இருந்து விலகி அளிபெறு தும்பியாக இருந்தை வெளிப்படுகிறது.  

மேற்கோள்கள்:(நெஞ்சுப் பொறுக்குதில்லையே;முடியரசன் கவிதை)
# அறந்தாங்கி தொடருந்து நிலையம்


**அறந்தாங்கி தொடருந்து நிலையம்** (*Aranthangi railway station*, நிலையக் குறியீடு:*ATQ*) இந்தியாவின், தமிழ்நாடு மாநிலத்தில், புதுக்கோட்டை மாவட்டத்தில் உள்ள அறந்தாங்கி நகரில் உள்ள ஒரு தொடருந்து நிலையமாகும்.  

## அமைவிடம்
அறந்தாங்கி தொடருந்து நிலையம் அறந்தாங்கியில் இருந்து கட்டுமாவடி செல்லும் சாலையில் அமைந்துள்ளது. இந்நிலையத்தின் அருகாமையிலேயே பேருந்து நிலையம் அமைந்துள்ளது. அருகிலுள்ள விமான நிலையமான திருச்சிராப்பள்ளி பன்னாட்டு வானூர்தி நிலையம் ஆனது 76 கி.மீ (47 மைல்கள்) தொலைவில் வடக்கே உள்ளது.  

## வழித்தடம்
அறந்தாங்கி தொடருந்து நிலையம் வரலாற்று முக்கியத்துவம் வாய்ந்த சென்னை - இராமேசுவரம் தொடருந்து வழித்தடத்தின் முக்கிய உள்ளூர் நிலையமாகும். இது திருவாரூருக்கும் - காரைக்குடிக்குமிடையே அமைந்துள்ள முக்கிய நிலையமாகும்.
# விக்கிப்பீடியா:தேவைப்படும் கட்டுரைகள்/அறிவியல்

1. அரசறிவியல் தொடர்பாக தேவைப்படும் கட்டுரைகள்
1. அறிவியல் தொடர்பாக தேவைப்படும் கட்டுரைகள்
1. இயற்பியல் தொடர்பாக தேவைப்படும் கட்டுரைகள்
1. உயிரியல் தொடர்பாக தேவைப்படும் கட்டுரைகள்
1. உயிர்வேதியியல் தொடர்பாக தேவைப்படும் கட்டுரைகள்
1. உளவியல் தொடர்பாக தேவைப்படும் கட்டுரைகள்
1. கல்வியியல் தொடர்பாக தேவைப்படும் கட்டுரைகள்
1. காட்டியல் தொடர்பாக தேவைப்படும் கட்டுரைகள்
1. சமூகவியல் தொடர்பாக தேவைப்படும் கட்டுரைகள்
1. சுற்றுச்சூழலியல் தொடர்பாக தேவைப்படும் கட்டுரைகள்
1. சூழலியல் தொடர்பாக தேவைப்படும் கட்டுரைகள்
1. தாவரவியல் தொடர்பாக தேவைப்படும் கட்டுரைகள்
1. தொழில்நுட்பம் தொடர்பாக தேவைப்படும் கட்டுரைகள்
1. நூலகவியல் தொடர்பாக தேவைப்படும் கட்டுரைகள்
1. புவியியல் தொடர்பாக தேவைப்படும் கட்டுரைகள்
1. பொருளியல் தொடர்பாக தேவைப்படும் கட்டுரைகள்
1. மரபியல் தொடர்பாக தேவைப்படும் கட்டுரைகள்
1. மானிடவியல் தொடர்பாக தேவைப்படும் கட்டுரைகள்
1. மொழியியல் தொடர்பாக தேவைப்படும் கட்டுரைகள்
1. வரலாறு தொடர்பாக தேவைப்படும் கட்டுரைகள்
1. வானியல் தொடர்பாக தேவைப்படும் கட்டுரைகள்
1. விலங்கியல் தொடர்பாக தேவைப்படும் கட்டுரைகள்
1. வேதியியல் தொடர்பாக தேவைப்படும் கட்டுரைகள்
# எஸ். சவுண்டப்பன்

**எஸ். சவுண்டப்பன்** ஒர் இந்திய அரசியல்வாதியும், சேலம் மாநகராட்சியின், நகரத்தலைவராகவும் பதவி வகிப்பவராவார். இவர் 2001 முதல் 2006 வரை அனைத்து இந்திய அண்ணா திராவிட முன்னேற்ற கழக கட்சியின் வேட்பாளராக, சேலம் மாநகராட்சியின் துணைத் தலைவராகப் பணியாற்றினார்.  
"தியேட்டர் அண்ட் டிராமா" துறையில் இவரது சிறந்த நடிப்பிற்காக "கலைமாமணி" என்ற பட்டத்தை அவர் பெற்றுள்ளார்.  

## ஆதாரங்கள்
# உருளும் அடைப்பு


**உருளும்-அடைப்பு **இயக்கம் (ஆங்கிலம்: rolling block) என்பது, ஒரு ஊசியின்மீது சுற்றக்கூடிய, பிரத்தியேக வடிவமுள்ள பின்னடைப்பினால், குழலாசனம் அடைக்கப்படும் சுடுகலன் இயக்கத்தின் ஒரு வடிவமாகும். ஒரு வட்டப்பகுதியின் வடிவில் பின்னடைப்பு இருக்கும். இந்த இயக்கத்தில், சுத்தியலைக் கொண்டு பின்னடைப்பு பூட்டப்படுவதால்; சுடும் தருணத்தில் வெடிபொதியின் பின்நோக்கிய நகர்வை தவிர்க்கலாம். சுத்தியலை பின்னிழுப்பதால், (ஆயுதத்தை மீள்குண்டேற்றவதற்கு) பின்னடைப்பை எளிமையாக சுற்ற முடியும்.  

## வரலாறு
19-ஆம் நூற்றாண்டின் உலோகவியல் நுட்பங்களால், இந்த இயங்குமுறையை கொண்டு உற்பத்தியான புரிதுமுக்கிகளும், கைத்துப்பாக்கிகளும் நவீன, அதி-ஆற்றல் மிக்க போர்த்தளவாடத்துக்கு ஒத்து வராது.  

இதுவரை உருவாக்கப்பட்ட மிகுந்த வெற்றிகரமான ஒற்றைவெடி ஆயுதங்களுள், ரெமிங்டன் உருளும் அடைப்பு புரிதுமுக்கியும் ஒன்று ஆகும். இது ஒரு வலிய, மற்றும் எளிய இயக்கம், மிக நம்பகமானது, மற்றும் முரட்டுப் பயன்பாட்டால் அல்லது தூசியால் கூட இது செயலிழக்காது.  

1867-ல் பாரிஸ் விரித்துரைப்பில், இந்த வடிவத்தைச் சார்ந்த முதல் புரிதுமுக்கி அறிமுகமானது. அடுத்த ஒரு வருடத்தில், (சுவீடன், நார்வே, டென்மார்க் உட்பட) பல தேசங்களின் செந்தர இராணுவப் புரிதுமுக்கியாக ஆனது.  

நவீன ஆணி-இயக்க வடிவமைப்புகளின் தோன்றுதலுக்கு முன்பிருந்த காலங்களில், பல முற்கால மூடியடி சுடுகலன்கள், உருளும் அடைப்பு வடிவத்திற்கு மாற்றப்பட்டன.  

சுவீட-நார்வீஜிய ரெமிங்டன் எம்1867, மற்றும் அமெரிக்க ஸ்ப்ரிங்ஃபீல்டு ரகம் 1871 ஆகிய சுடுகலன்கள், இந்த இயங்குமுறையை கொண்டிருந்தன.
# காபுலில் இந்துக் கோவில்கள்



**காபுல் நகரமானது மகா இந்து சாஹி மன்னர்களின் தலைநகரமாக இருந்தது.** அக்காலகட்டத்தில் ஆப்கன் வேத கலாச்சாரத்தின் மையமாக விளங்கியது. அந்த காலகட்டத்தில் பல இந்துக்கோவில்களை ஆப்கானிஸ்தான் கொண்டிருந்தது. பல்வேறு கிளர்ச்சிக்கு மத்தியிலும் இன்னும் சில கோவில்கள் அங்கே இருக்கிறது..  

## காபுலில் உள்ள இந்துக்கோவில்களின் பட்டியல்
காபுலில் பல இந்துக்கோவில்கள் உள்ளன :  
- ஆசமை இந்துக்கோவில். ஆப்கன் தலைநகருரிலுள்ள கோ -அய்-அசமை எனும்  மலையின் அடிவார பகுதியில் அமைந்துள்ளது. மலையின் உச்சியில் ஆஷா எனும் பெண் கடவுள் ஆதிகாலம் தொட்டு இதுநாள் வரை இருப்பதாக நம்பப்படுகிறது. இந்தகடவுளின் பெயராலேயே இம்மலைக்கு ஆசமை என பெயரிடப்பட்டுள்ளது . இங்கு அணையா சுடர் பல நூற்றாண்டுகளாக எரிந்து வருகிறது. காபுலில் இந்தக்கோவிலும் அணையா விளக்கும் பல்வேறு முரண்களுக்கிடையேயும் இன்றும் நீடிப்பதோடு,ஆப்கனை ஆண்ட இந்து சாகி மன்னர்களை நினைவுகூறச்செய்கிறது. இக்கோவிலின் புகழையடுத்து  நியூ யார்க், லண்டன், பரிதாபாத், ஃபிரான்க்பெஃர்ட், அம்ஸ்டர்டாம்  ஆகிய இடங்களிலும் இக்கோவில் அமைந்துள்ளது.
- பாபா ஜோதி சொரூப் மந்திர் , தர்வாஜா லாகூரி
- பைரோ மந்திர் , சோர் பஜார்
- குரு ஹரி ராய் குருத்துவாரா ,சோர் பஜார்
- மங்கல்வார் மந்திர் , சோர் பஜார்

## கந்தாரிலுள்ள இந்துக்கோவில்கள்
கந்தகாரில் , ஷிகார்புரி பஜார் , காபுலி பஜார்  and ஜம்பீர் சஹீப் (சர்பூஜா அருகில் ) தேவி - துவாரா (தன் அருகில் ) ஆகிய இடங்களில் இந்துகோவில்கள் இருந்தன.  

## ஆப்கானிஸ்தானின் இதர நகரங்களில் இந்துகோவில்கள்
காஸ்மா சாஹிப் ,சுல்தான்பூர் , ஜலாலாலாபாத்,கஜினி ,ஹெல்மான்ட் (லஷ்கர்க்கா) ஆகிய இடங்களில் இந்துக்கோவில்கள் மற்றும் சீக்கிய வழிபாட்டு குருத்துவாராக்கள்அமைந்திருந்தன.  

## ஆப்கானிய இந்துக்கள்
ஆப்கனில் வாழும் இந்துக்கள் மொஹ்யல்ஸ் காட்ரிஸ்  மற்றும் ஆரோராஸ் , ஆகிய இனக்குழுக்களாக உள்ளனர். அது மட்டுமின்றி பாட்டியா மற்றும் பிராமின்  ஆகியோரும் அங்கே வசிக்கின்றனர்.  

## இதையும் பார்க்க
- ஆப்கனில் இந்துமதம்

- ஆப்கனில் இசுலாமிற்கு முந்திய இந்து மதம் மற்றும் புத்த பண்பாடு

- உலகம் முழுவதும் உள்ள இந்துக்கோவில்களின் பட்டியல்
# புதுக்கோட்டை தொடருந்து நிலையம்


**புதுக்கோட்டை தொடருந்து நிலையம்** (*Pudukkottai railway station*, நிலையக் குறியீடு:*PDKT*) இந்தியாவின், தமிழ்நாடு மாநிலத்தில், புதுக்கோட்டை நகரில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. இந்த நிலையம் திருச்சிராப்பள்ளி - காரைக்குடி வழித்தடத்தில் உள்ள ஒரு முக்கிய தொடருந்து நிலையமாகும். இந்த நிலையம் தமிழகத்தின், தென்மாவட்டங்களுக்கு மாற்று இரயில் பாதையாகவும் செயல்படுகிறது.  

## வரலாறு
1886 ஆம் ஆண்டின் தொடக்கத்தில், புதுக்கோட்டையை தொடருந்து மூலம் திருச்சி மற்றும் பிற இடங்களுடன் இணைக்கும் திட்டம் செயல்படுத்தப்பட்டது. ஆனால் அப்போது தென்னிந்தியாவின் பிற பகுதிகள் ஆங்கிலேயர் ஆட்சியின் கீழ் இருந்தபோது, ​​புதுக்கோட்டை சமஸ்தானம் ஒரு மன்னரால் ஆளப்பட்டதால், இவர்களுக்கிடையில் முன்மொழியப்பட்ட ரயில் பாதையின் செலவுத் தொகை பங்கீடு குறித்து நீடித்த பேச்சுவார்த்தைகள் நடந்தன. பின்னர், ஒரு வழியாக 35 ஆண்டுகளுக்கு பிறகு 1921ஆம் ஆண்டில், திருச்சிராப்பள்ளி- புதுக்கோட்டை- காரைக்குடி பாதையின் போக்குவரத்துக்கான செலவு கணக்கெடுப்பானது, தென்னிந்திய இரயில்வேயின் (எஸ்.ஐ.ஆர்) ராவ் சாஹிப் எஸ்.கிருஷ்ணமாச்சாரியால் எடுக்கப்பட்டது. இதில் இரயில் பாதை அமைப்பதற்கான செலவு மைலுக்கு, ரூ. 1.32 லட்சம் வரை செலவாகும் என்று மதிப்பிடப்பட்டது. ஒரு குறுகிய கால கட்டுமானத்திற்குப் பிறகு, திருச்சிராப்பள்ளி - புதுக்கோட்டை வழித்தடமானது ஏப்ரல் 17, 1929 இல் திறக்கப்பட்டது மற்றும் சூலை 1, 1930 அன்று புதுக்கோட்டை - மானாமதுரை வழித்தடமானது திறக்கப்பட்டது.  

## அமைவிடம்
இந்த தொடருந்து நிலையம் புதிய பேருந்து நிலையத்திலிருந்து சுமார் 2.1 கிலோமீட்டர் (1.3 மைல்) தொலைவில் அமைந்துள்ளது. இது நகரத்திலிருந்து வெகு தொலைவில் அமைந்துள்ளதால் இதை எளிதில் அணுக முடியாது. இதை ஒரு வாடகையுந்து அல்லது ஆட்டோ ரிக்சா மூலம் அணுகலாம். பாதை மாற்றத்திற்கு முன், நிலையத்தில் 3 தடங்கள் மட்டுமே இருந்தன. இப்போது சரக்கு தொடருந்துகளை கையாள, கூடுதல் நான்காவது பாதை அமைக்கப்பட்டுள்ளது. எதிர்காலத்தில் தொடருந்து நிலையத்தை விரிவுபடுத்துவதற்கு கணிசமான அளவு இடமும் உள்ளது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, புதுக்கோட்டை தொடருந்து நிலையத்தை புதுப்பிக்கும் பணிக்கு 10.15 கோடி ரூபாய் ஒதுக்கப்பட்டுள்ளது.  

## சேவைகள்
திருச்சிராப்பள்ளியில் இருந்து காரைக்குடி, மானாமதுரை செல்லும் அனைத்து தொடருந்துகளும், சென்னை எழும்பூர் மற்றும் திருச்சிராப்பள்ளியில் இருந்து இராமேஸ்வரம் செல்லும் சில தொடருந்துகளும் மற்றும் செங்கோட்டைக்கு செல்லும் ஒரு தொடருந்தும் நிலையம் வழியாக செல்கின்றன. இந்த நிலையத்தில் அனைத்து தொடருந்துகளும், குறைந்தபட்சம் 1-2 நிமிடங்கள் நிறுத்தப்படுகிறது.
# பாதரச(I) ஐதரைடு


**பாதரச(I) ஐதரைடு** (*Mercury(I) hydride*) முறையான பெயர் **பாதரச ஐதரைடு**, *mercury hydride*) என்பது HgH என்ற விகிதாச்சார மூலக்கூற்று வாய்பாடுடைய கனிமச் சேர்மமாகும். இதுவரையிலும், பாதரச ஐதரைடு அதிக அளவில் கிடைக்கப்பெறவில்லை. இதனுடைய பெரும்பாலான பண்புகள் அறியப்படாததாகவே உள்ளது. இருப்பினும் மூலக்கூறு நிலையில் உள்ள HgH மற்றும் Hg<sub>2</sub>H<sub>2</sub> மூலக்கூறு வாய்பாடுகளை உடைய பாதரச (I) ஐதரைடுகள் திண்ம வளித் தளத்திலிருந்து பிரித்தெடுக்கப்பட்டுள்ளன. மூலக்கூறு நிலையில் உள்ள  ஐதரைடுகள் வெப்பத்தால் எளிதில் சிதையக்கூடியவை (நிலைத்தன்மையற்றவை). சேர்மமானது தெளிவாக பண்புகளடிப்படையில் வரையறுக்கப்படாத நிலையில், இச்சேர்மத்தின் பல பண்புகள் கணிப்பிய வேதியியல் மூலமாகவே கணிக்கப்பட்டுள்ளன.  

## மூலக்கூறு வடிவங்கள்

### வரலாறு
1979 மற்றும் 1985 ஆம் ஆண்டுகளில் சுவிட்சர்லாந்து நாட்டைச் சார்ந்த வேதிய இயற்பியலார்கள் எக்கெர் மற்றும் கெர்பெர் மற்றும் சோவியத் வேதிய இயற்பியலார்கள் கோல்பிசெவா மற்றும் கோல்பிசெவ் தனித்தனியாக, கருத்தியல்ரீதியாக மூலக்கூறு லேசரில் பாதரச (I) ஐதரைடை வளர்த்தெடுப்பது சாத்தியம் என்பதைக் கண்டறிந்தனர்.  

### வேதியியல் பண்புகள்
பாதரச (I) ஐதரைடு ஒரு நிலைத்தன்மையற்ற வாயுவாகும். மேலும், இந்த வாயுவானது, தொகுதி 12-இன் கனமான ஒற்றை ஐதரைடுமாகும். பாதரச (I) ஐதரைடின் இயைபானது 0.50% ஐதரசனையும் மற்றும் 99.50% பாதரசத்தையும் கொண்டுள்ளது. பாதரச (I) ஐதரைடில், பாதரசத்தின் மின்னெதிர்த்தன்மை ஐதரசனுடையதைக் காட்டிலும் குறைவாக இருக்கும் காரணத்தால், ஐதரசன் மற்றும் பாதரசம் ஆகியவற்றின் வழக்கமான ஆக்சிசனேற்ற நிலைகள் முறையே −1 மற்றும் +1 ஆக உள்ளது. MH (M = Zn-Hg) என்ற வாய்பாடை உடைய உலோக ஐதரைடுகளின் நிலைத்தன்மையானது உலோகத்தின் அணு எண் அதிகரிக்க, அதிகரிக்க அதிகரிக்கும்  

Hg-H பிணைப்பானது மிகவும் வலிமை குறைந்த பிணைப்பாக இருப்பதால் சேர்மமானது 6 கெல்வின் வெப்பநிலை வரையில் மட்டுமே அணி தனியாக்கல் முறையில் பிரித்தெடுக்கப்படுகிறது.   டைஐதரைடும், HgH<sub>2</sub>, இதே  முறையில் கண்டறியப்பட்டுள்ளது.  

இதை ஒத்த சேர்மமான Hg<sub>2</sub>H<sub>2</sub> என்ற வாய்பாடை உடைய பிஸ்(ஐதரைடோபாதரசம்)(*Hg*—*Hg*) பாதரச (I) ஐதரைடின் இருபடியாக கருதப்படுகிறது. இச்சேர்மம் தன்னிச்சையாக சிதைவடைந்து ஒற்றை மூலக்கூறு வடிவத்திற்கு மாறுகிறது.  

#### உறுப்பின் தன்மை (Radicality)
ஐதரைடோபாதரசம் போன்ற பாதரச கூட்டுச் சேர்மங்களில் மைய அணுவான பாதரசமானது சேர்க்கை முறையில் ஒற்றை எதிர்மின்னியை ஏற்கவோ, வழங்கவோ முடியும்.  
: HgH + R → HHgR  
எதிர்மின்னி வழங்கலை ஏற்றுக்கொள்ளும் தன்மையின் காரணமாக, ஐதரைடோபாதரசமானது உறுப்புத்தன்மையைக் கொண்டுள்ளது. இது ஒரு மிதமான வினைபடுதன்மை கொண்ட ஒற்றைத்தனி உறுப்பாகும்.
# கார்மல் மேனிலைப் பள்ளி, நாகர்கோவில்



**கார்மல் மேல்நிலைப்பள்ளி ** (*Carmel Higher Secondary School*) 1922 ஆம் ஆண்டு கத்தோலிக்க கிறித்தவ பாதிரிமார்களால் துவங்கப்பட்டப் பள்ளியாகும். இப் பள்ளி நாகர்கோவிலின் ராமன்புதூரில் அமைந்துள்ள ஆண்கள் பள்ளியாகும். இது தமிழ்நாட்டின் அரசால் அங்கீகரிக்கப்பட்டு, ஏறத்தாழ 50 ஏக்கர் பரந்த பசுமையான வளாகத்தில் அமைந்துள்ளது. பள்ளி தற்போது மதுரை மாகாணமான இயேசுசபையினரால் நிர்வகிக்கப்படுகிறது.  

## வரலாறு

இப்பள்ளி தமிழ் பேசும் கத்தோலிக்கர்களின் பயன்பாட்டிற்காக தங்கும் வசதிகொண்ட விடுதியுடன் ஆங்கில பாடசாலையாகத் துவங்கப்பட்டது. கோட்டாறு மறைமாவட்டம் உருவான பிறகு, 1936 ஆம் ஆண்டில் உயர்நிலைப் பள்ளி நிலைக்கு அது விரிவுபடுத்தப்பட்டது. பள்ளி கல்வி இயக்குனரின் கட்டுப்பாட்டின்படி, பள்ளிக்கூட விதிமுறைகளின்படி நிரந்தர அங்கீகாரம் (04-12-1934 இல் 1952 / Z117) வழங்கப்பட்டது. மதுரை மாகாண ஏசு சபையார் ஜூலை 1994 இல் இருந்து நிர்வகித்துவருகின்றார்கள்.  

## பாடத்திட்டம் சாரா செயல்பாடுகள்
- தேசிய மாணவர் படை
- தேசிய பசுமைப் படை
- பாரத சாரணர் இயக்கம்
- நாட்டு நலப்பணித் திட்டம்
- செஞ்சிலுவை இயக்கம்
# பாலவநத்தம்



**பாலவநத்தம்** (*Palavanatham*) என்பது இந்தியாவில், தமிழ்நாட்டில், விருதுநகர் மாவட்டத்தில், அமைந்துள்ள கிராமங்களில் ஒன்றாகும். பாலவநத்தம் முக்கிய நகரமான அருப்புக்கோட்டையிலிருந்து 11.6 கி.மீ. தூரத்திலும், மாவட்டத் தலைநகரான விருதுநகரிலிருந்து 8.8 கி.மீ. தூரத்திலும், மாநிலத் தலைநகரான சென்னையிலிருந்து 460 கி.மீ. தூரத்திலும் அமைந்துள்ளது.  

## ஊரின் சிறப்பு
நான்காம் தமிழ்ச்சங்கத்தை அமைத்த பாண்டித்துரைத் தேவர் (கி.பி 1867-1911) பாலவநத்தத்தில் பிறந்தார். இவர் மிகச் சிறந்த பல்துறை அறிஞர். இவர் இராமநாதபுரம் சமஸ்தானம் சேதுபதி மன்னர் பரம்பரையைச் சேர்ந்தவர். இவர் பாலவநத்தம் சமீன்தார் ஆவார். இவர் கலைகள், இலக்கியப் பணிகளைஊக்குவித்தார்.  

## அருகாமையில் உள்ள ஊர்கள்
அருகிலுள்ள கிராமங்கள்: வலுக்கலொட்டி (1.2 கி.மீ), வரலொட்டி (3 கி.மீ), வில்லிபத்ரி (3.4 கி.மீ). மெட்டுக்குண்டு (3.4 கி.மீ), சூலக்கரை (4.8 கி.மீ)  

நகரங்கள்: விருதுநகர் (8.8 கி.மீ), அருப்புக்கோட்டை (11.6 கி.மீ), காரியாபட்டி (17 கி.மீ), திருச்சுழி (20.3 கி.மீ)  

## கோவில்கள்
கைலாசநாதர் கோவில், பெந்தெகொசுதெ சபை, மசூதி, சிறு தெய்வக் கோவில்கள், பத்ரகாளியம்மன் கோவில், கன்னிமாரியம்மன் கோவில் என அனைத்து மதக் கோவில்களும் இங்குள்ளன.  

## பள்ளிகள்
1. த.சு.லு.தி.துவக்கப் பள்ளி
1. ஊராட்சி ஒன்றிய துவக்கப் பள்ளி
1. அரசு மேல்நிலைப் பள்ளி
# கன்னியாகுமரி புனே விரைவுவண்டி


**கன்னியாகுமரி-புனே விரைவுவண்டி** (*Kanyakumari–Pune Express*) அல்லது **ஜெயந்தி ஜனதா விரைவுவண்டி** என்பது இந்திய இரயில்வேக்கு சொந்தமான ஒரு விரைவு தொடருந்து ஆகும். இது தமிழ்நாட்டின் கன்னியாகுமரி தொடருந்து நிலையத்திலிருந்து மகாராட்டிர மாநிலம் புனேயில் உள்ள புனே சந்திப்பு தொடருந்து நிலையம் இடையே இயக்கப்படுகிறது.  

## விளக்கம்
புனேயிலிருந்து தென்னிந்தியாவிற்குச் செல்லும் முதல் மற்றும் பழமையான தொடருந்து சேவை இதுவாகும். ஆரம்பத்தில் விக்டோரியா முனையம் (மும்பை சிஎஸ்டி) முதல் கொச்சி துறைமுக முனையத்திற்கு இந்த சேவை செயல்பட்டு வந்தது. பின்னர் அது திருவனந்தபுரம், பின்னர் நாகர்கோவில் மற்றும் கன்னியாகுமரி என நீட்டிக்கப்பட்டது. தற்போது புனே - கன்னியாகுமரி இடையே இந்த வண்டி இயக்கப்படுகிறது.  

2020 முதல், பூஜ்ஜிய அடிப்படையிலான கால அட்டவணையின்படி, இது புனே வரை மட்டுமே இயங்குகிறது. தொற்றுநோய்களின் போது சேவைகள் நிறுத்தப்பட்ட பின்னர், 31 மார்ச் 2022 அன்று புனேவிற்குத் தொடருந்து தனது முதல் ஓட்டத்தை மேற்கொண்டது. இரயில்பெட்டி இணைப்புத் தொழிற்சாலையில் நிர்மாணிக்கப்பட்ட தொடருந்து பெட்டிகளுக்குப் பதிலாக இணைப்பு ஹாப்மேன் புஷ் (LHB) பெட்டிகளுடன் தொடருந்து இயங்கியது.  

## இழுவை
முழு வழித்தடமும் இப்போது மின் மயமாக்கப்பட்டதால், இந்த தொடருந்து இப்போது கே.ஒய்.என். (KYN) அடிப்படையிலான டபுள்யூ.ஏ.பி.-7 (WAP-7) மூலம் இரு திசைகளிலும் இழுத்துச் செல்லப்படுகிறது.  

## வண்டி எண், பயண நேரம்
16382 கன்னியாகுமரி - புனே தொடருந்து 2135 கிலோமீட்டர் தூரத்தை 47 மணி 05 நிமிடங்களில் (45.35 கி.மீ./மணி) கடக்கின்றது. இதே தூரத்தினை 44 மணி நேரம் 30 நிமிடங்களில் (47.98 கி.மீ./மணி) 16381 புனே-கன்னியாகுமரி விரைவுவண்டியாகக் கடக்கிறது.  

## வழித்தடம்
கன்னியாகுமரியியிலிருந்து நாகர்கோவில் சந்திப்பு, திருவனந்தபுரம் மத்தி, பரவூர், கொல்லம் சந்திப்பு, காயம்குளம் சந்திப்பு, செங்கனூர், எர்ணாகுளம் சந்திப்பு, ஓட்டப்பாலம் தொடருந்து நிலையம், பாலக்காடு சந்திப்பு, கோயம்புத்தூர் சந்திப்பு, ஈரோடு சந்திப்பு, சேலம் சந்திப்பு, ஜோலார்பேட்டை சந்திப்பு, காட்பாடி சந்திப்பு, பாகால சந்திப்பு, திருப்பதி, ரேணிகுண்டா சந்திப்பு வழியாக இயக்கப்படுகிறது. யர்ரகுன்ட்லா சந்திப்பு, கூடி சந்திப்பு, குண்டக்கல் சந்திப்பு, ராய்ச்சூர் சந்திப்பு, வாடி சந்திப்பு, கலபுர்கி சந்திப்பு, குர்துவாடி சந்திப்பு, டவுண்ட் சந்திப்பு, வழியாகப் புனே சந்திப்பினை அடைகின்றது.  

கன்னியாகுமரி செல்லும் பயணத்தில் சாலக்குடி, இரிஞ்ஞாலகுடா, வடக்காஞ்சேரி மற்றும் ஒற்றப்பாலம் ஆகிய இடங்களில் கூடுதல் நிறுத்தங்களைக் கொண்டுள்ளது. திரும்பும் போது இந்த நிலையங்களில் இத்தொடருந்து நிற்காது. புனேவுக்குத் திரும்பும் பயணத்தில், இந்த தொடருந்து திரிபுனித்துரா மற்றும் திருவனந்தபுரம் பேட்டையில் கூடுதல் நிறுத்தங்களைக் கொண்டிருக்கும்.
# சிறுகூடல்பட்டி



**சிறுகூடல்பட்டி** (*Sirukoodalpatti*) என்பது தமிழ்நாடு மாநிலத்தில் சிவகங்கை மாவட்டத்தில் உள்ளது. காரைக்குடியில் இருந்து சுமார் ஏழு கிலோமீட்டர் தொலைவில் உள்ள செட்டிநாடு வட்டாரத்தின் ஒரு பகுதியாகும். இது பிள்ளையார்பட்டி கற்பக விநாயகர் கோயில் அருகில் நான்கு கி.மீ. தொலைவில் உள்ளது.  

## இங்கு பிறந்த ஆளுமைகள்
- கவிஞர் கண்ணதாசன்
- எழுத்தாளர், இயக்குநர், தயாரிப்பாளர், பாடலாசிரியர் பஞ்சு அருணாசலம்
# செவ்வாய்ப்பட்டி பத்ரகாளியம்மன் கோவில்

**செவ்வாய்ப்பட்டி பத்ரகாளியம்மன் கோவில்** என்பது தமிழ்நாடு மாநிலம், புதுக்கோட்டை மாவட்டம், கறம்பக்குடி வட்டத்தில் பட்டமாவிடுதி மற்றும் செவ்வாய்ப்பட்டி என்ற ஊரில் உள்ள ஓர் அம்மன் கோவில் ஆகும்.  
தஞ்சாவூர் மாவட்டத்தில் திருவோணம் அருகிலும் செவ்வாய்ப்பட்டி என்ற ஊரும் பத்ரகாளியம்மன் கோயிலும் உள்ளது.  

## கோவில் அமைப்பு
பத்ரகாளியம்மன் சாந்த சொரூபியாக காட்சியளிக்கிறாள். இக்கோவிலில் வலது புறம் தீர்த்த குளம் உள்ளது. கோவிலைச்சுற்றி மரங்கள் அமைந்துள்ளன. இக்கோவிலில் அய்யனார், உருமர், பெரமர், சப்தகன்னிகள், பேச்சியம்மாள், ராகு மற்றும் கேது போன்ற தெய்வங்கள் அமைந்துள்ளன.  

இக்கோவிலின் எதிர்புறம் கலையரங்கம் அமைந்துள்ளது.  

## பூசைகள்
பத்ரகாளியம்மனுக்கு சைவ முறையில் பூசை செய்யப்படுகிறது. அய்யனாருக்கு கிடா வெட்டி பூசை செய்கிறார்கள்.  

## வேண்டுதல்கள்
உடல் நலம் பெறவும், பெண்களின் திருமணம் நடைபெறவும் சப்த கன்னிகளிடம் வேண்டிக் கொள்கின்றனர். குழந்தை வரம் வேண்டி பேச்சியம்மனை வழிபடுகின்றனர். இக்கோவிலைச் சுற்றி சிறுசிறு தெய்வங்கள் உள்ளன.  

## கோவில் திருவிழா
ஆண்டு தோறும் பங்குனி உத்திரம் அன்று பத்ரகாளியம்மனுக்கு திருவிழா சிறப்பாக நடைபெற்று வருகிறது. தொடர்ந்து பத்து நாட்கள் திருவிழா நடைபெறும். திருவிழாவின் போது காவடி எடுத்தல், பால்குடம் எடுத்தல், தீச்சட்டி எடுத்தல், அலகு குத்துதல் போன்ற வேண்டுதல்கள் நடக்கின்றன.  

## குடமுழுக்கு
செவ்வாய்ப்பட்டி மக்களால் இக்கோவில் புரணமைக்கப்பட்டு, சனவரி 23, 2013 அன்று இக்கோவில் குடமுழுக்கு நடைபெற்றது.
# நாகர்கோவில் பயணிகள் தொடருந்து

**நாகர்கோவில்-கோயம்புத்தூர் பயணிகள் தொடருந்து** *(Nagercoil Passenger)*கோயம்புத்தூர் சந்திப்பு முதல் நாகர்கோவில் சந்திப்பு வரை செல்கிறது. இது 384/3 என்ற எண்ணைக் கொண்டது. இது இந்தியாவில் நெடுந்தொலைவுப் பயணிகள் தொடருந்துகளில் ஒன்றாகும். இது 2020 முதல் **கோயம்புத்தூர்-நாகர்கோவில் விரைவுத் தொடருந்து** என பெயர் மாற்றம் செய்யப்பட்டது. இதன் பிறகு இது சில தொடருந்து நிலையங்களில் நிற்பதில்லை. மேலும் இது பகல்நேரச் சேவையாகவும் மாற்றப்பட்டது.  

இப்போது இந்தத் தொடருந்தின் முதன்மை நிறுத்தங்களாக கோயம்புத்தூர், கோயம்புத்தூர் வடக்கு, பிளமேடு, சிங்கா நல்லூர், இருகூர்,  
சோமனுர், திருப்பூர், ஈரோடு, கொடுமுடி, புகலுா், கரூர், திண்டுக்கல், டிசம்பர் சாலை, சோழவந்தான், மதுரை, திரு்ப்பரங்குன்றம், திருமங்கலம், விருதுநகர், சாத்தூர், கோவில்பட்டி, வாஞ்சி மணியாச்சி, திருநெல்வேலி, வள்ளியுர், நாகர்கோவில் ஆகியன உள்ளன.
# சுசீந்திரம் தொடருந்து நிலையம்


**சுசீந்திரம் தொடருந்து நிலையம்** (*Suchindram railway station*, நிலையக் குறியீடு:*SCH*) ஆனது இந்தியாவின் தமிழ்நாட்டின், கன்னியாகுமரி மாவட்டத்திலுள்ள சுசீந்திரம் பேரூராட்சியில் உள்ள ஒரு தொடருந்து நிலையமாகும். இது திருவனந்தபுரம் - நாகர்கோவில் - கன்னியாகுமரி வழித்தடத்தில் அமைந்துள்ளது. இங்கு ஒரு நடைமேடை உள்ளது. தென்னக இரயில்வே மண்டலத்தின், திருவனந்தபுரம் தொடருந்து கோட்டத்தின் கீழ் செயல்படும் இந்நிலையத்தில் அனைத்து பயணிகள் தொடருந்துகளும் நின்று செல்கின்றது.
# நைட்டிதின்


**நைட்டிதின்** *(Nitidine)* என்பது C<sub>21</sub>H<sub>18</sub>NO<sub>4</sub><sup>+</sup> என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். பென்சோபீனாந்தரீடின் ஆல்க்கலாய்டு என வகைப்படுத்தப்பட்டுள்ள இச்சேர்மம் சாந்தோசைலம் என்ற பேரினத்திலுள்ள தாவரங்களில் காணப்படுகிறது. குறிப்பாக சாந்தோசைலம்நைட்டிதின் என்ற சிறப்பினத்தில் இச்சேர்மம் காணப்படுகிறது. மலேரியா எதிர்ப்பு செயல்முறை கொண்ட சேர்மமாக இது கருதப்படுகிறது .
# கன்னியாகுமரி குமார சுவாமி கோயில்

**கன்னியாகுமரி குமார சுவாமி கோயில்** என்பது தமிழ்நாட்டின் கன்னியாகுமரி ஊரில் அமைந்துள்ள முருகன் கோயில் ஆகும்.  

இந்தக் கோயில் வாசல் கிழக்கு நோக்கி உள்ளது மற்றும் முப்பது எட்டு படிகள் உள்ளன.  

## சந்நிதிகள்
முருகனின் சிலை எட்டு அடி எட்டு அங்குல உயரத்தில் உள்ளது. வள்ளி உடனுறை முருகன் சன்னதிகள் உள்ளன.  

சிவன் -மஹாதேவர்  
பார்வதி - சிவகாமி அம்மை,  
கல்யாண விநாயகர்,  
தர்மா சாஸ்தா,  
ஐயாய நாயர்,  
ஆறுமுகநாயனார்  

மேற்கண்ட தெய்வங்களுக்குத் தனித்தனி சன்னிதானங்கள் உள்ளன. சிவனின் தண்டனையை அனுபவித்த தக்சனுக்கு ஒரு சன்னதி உள்ளது. இக்கோயிலின் சிறப்பு அம்சமாக தக்சன் சந்நிதி குறிப்பிடப்படுகிறது.  

## விழாக்கள்
கிரிவலம்  

## நேர்த்திக்கடன்கள்
- மொட்டை போடுதல்
- எடைக்கு எடை நாணயம் வழங்கல்
- பொங்கல் படைத்தல்
- சுவாமிக்கு சந்தனகாப்பு
- பஞ்சாமிர்த அபிஷேகம்
- பால் அபிஷேகம்
- அன்னதானம் வழங்குவது
- நெய் விளக்கு ஏற்றுதல்
- பால்குடம் எடுத்தல்
- காவடி எடுத்தல்

## ஆதாரங்கள்
# பி. ஆர். செந்தில்நாதன்


**பெரி. செந்தில்நாதன்** (*PR. Senthilnathan*) என்பவர் இந்திய அரசியல்வாதி ஆவார். இவர் சிவகங்கை மாவட்டத்தில், நாகாடி கிராமத்தில் பிறந்தார். தேவகோட்டையில் உள்ள சேவுகன் அண்ணாமலை கல்லூரியில் இளநிலை அறிவியல் படித்தார். பெங்களூரு பல்கலைக் கழகத்தில் சட்டம் பயின்றார். 1988ஆம் ஆண்டில் அஇஅதிமுகவில் சேர்ந்த இவர் 2013ஆம் ஆண்டில் சிவங்கை மாவட்ட அம்மா மன்றச் செயலாளராக பணியாற்றினார். ஏப்ரல் 2013 இல் அஇஅதிமுகவின் சிவகங்கை மாவட்டச் செயலாளராக நியமிக்கப்பட்டார்.  

இவர் 2014ஆம் ஆண்டில் சிவகங்கை மக்களவைத் தொகுதியில், அஇஅதிமுக வேட்பாளராக போட்டியிட்டு 229,385 வாக்குகளில் வெற்றி பெற்றார். மேலும் இவரை எதிர்த்து போட்டியிட்ட காங்கிரசில் கார்த்தி சிதம்பரம் மற்றும் பாஜகவில் எச். ராஜா ஆகியோரை தோற்கடித்தார்.  

2021 ஆம் ஆண்டில் நடைபெற்ற சட்டமன்றத் தேர்தலில் சிவகங்கை தொகுதியில் இருந்து அதிமுக சார்பில் சட்டமன்ற உறுப்பினரானார்.
# திருநந்திக்கரை



**திருநந்திக்கரை** என்பது கன்னியாகுமரி மாவட்டத்தில் உள்ள திற்பரப்பு பஞ்சாயத்திற்கு உட்பட்ட ஒரு கிராமமாகும்.  
## அமைவிடம்
கன்னியாகுமரிமாவட்டம், திருவட்டார் வட்டம், திருநந்திக்கரை கிராமம், (பின் கோடு 629161) மார்த்தாண்டம் பேச்சிப்பாறை சாலையில் அமைந்துள்ளது. மார்த்தாண்டம் பேச்சிப்பாறை சாலையில் அமைந்துள்ள இவ்வூர் திற்பரப்பு சிறப்புக் கிராம பஞ்சாயத்தில் இடம்பெற்றுள்ளது. இவ்வூர் குலசேகரம் தபால் அலுவலக வரம்பின் ஒரு பகுதியாகும். இதன் புவியியல் ஆள்கூறுகள் ஆகும். இவ்வூர் கடல் மட்டத்திலிருந்து 125 மீ (410 அடி) உயரத்தில் அமைந்துள்ளது.  
## போக்குவரத்து
இவ்வூர் குலசேகரத்திலிருந்து 4 கி.மீ. தொலைவிலும், பேச்சிப்பாறையிலிருந்து 6 கி.மீ. தொலைவிலும், திற்பரப்பிலிருந்து 7 கி.மீ. தொலைவிலும், திருவட்டாரிலிருந்து 9 கி.மீ. தொலைவிலும், மார்த்தாண்டத்திலிருந்து 15 கி.மீ. தொலைவிலும், குளித்துறையிலிருந்து 20 கி.மீ. தொலைவிலும், தக்கலையிலிருந்து 20 கி.மீ. தொலைவிலும், பத்மநாபபுரத்திலிருந்து 21 கி.மீ. தொலைவிலும், இரணியலிலிருந்து 23 கி.மீ. தொலைவிலும், கொளச்சலிலிருந்து 30 கி.மீ. தொலைவிலும், நாகர்கோவிலிலிருந்து 32 கி.மீ. தொலைவிலும், கன்னியாகுமரியிலிருந்து 57 கி.மீ. தொலைவிலும், திருவனந்தபுரத்திலிருந்து 60 கி.மீ. தொலைவிலும் அமைந்துள்ளது.  
திருநந்திகரை மற்றும் அதன் அருகிலுள்ள நகரமான குலசேகரம் ஆகியவை திருவனந்தபுரம் அல்லது கோவளம் கடற்கரையில் இருந்து சாலை வழியாக நன்கு இணைக்கப்பட்டுள்ளன. கேரள சுற்றுலா மேம்பாட்டுக் கழகம் (கே.டி.டி.சி) உள்ளூர் சுற்றுலாத் தலங்களைப் பார்ப்பதற்கான சுற்றுப்பயணங்களை ஏற்பாடு செய்து வருகிறது. அருகிலுள்ள இரயில் நிலையம் குழித்துறை மற்றும் இரணியல் ஆகும். அருகிலுள்ள விமான நிலையம் திருவனந்தபுரத்தில் அமைந்துள்ளது. இரு குலசேகரத்திலிருந்து பேச்சிப்பாறைக்கு செல்லும் சாலையில் அமைந்துள்ளது.  
## தொழில்
இரப்பர் விவசாயம் தான் இப்பகுதி மக்களின் பிரதான தொழிலாகும். இங்குள்ள இளைஞர்கள் பலர் வளைகுடா நாடுகளில் வேலை செய்கின்றனர்.  
## மொழி, கலாச்சாரம்
20 சதவீதம் மக்கள் மலையாளத்தையும் 80 சதவீதம் மக்கள் தமிழையும் பேசுகின்றனர். இவர்களுடைய பாரம்பரியமும் கலாச்சாரமும் கேரள மக்களை ஒத்திருக்கிறது.  

## திருநந்திகரை கோவில்கள்

திருநந்திகரையில் இரண்டு முக்கியமான சிவன் கோயில்கள் உள்ளன:  
1. திருநந்திக்கரை நந்தீசுவரர் கோயில்
1. திருநந்திக்கரை குகைக் கோயில்.

### நந்தீஸ்வரன் கோவில்
நந்தீஸ்வரன் கோவில் நந்தியாற்றங்கரையில் அமைந்துள்ளது. கன்னியாகுமரி மாவட்டத்தில் உள்ள 12 சைவ ஆலயங்களுள் திருநந்திக்கரை நந்தீஸ்வரன் கோவில் நான்காவது சிவாலயம் ஆகும். மகா சிவராத்திரியன்று பக்தர்கள் விரதம் இருந்து, கன்னியாகுமரி மாவட்டத்திலுள்ள  

1. திருமலை
1. திக்குறிச்சி
1. திற்பரப்பு
1. திருநந்திக்கரை
1. பொன்மனை
1. பன்றிப்பாகம்
1. கல்குளம்
1. மேலாங்கோடு
1. திருவிடைக்கோடு
1. திருவிதாங்கோடு
1. திருப்பன்றிக்கோடு
1. திருநட்டாலம்

ஆகிய 12 சிவாலயங்களை அன்றைய ஒரே நாளில், ஓடி ஓடித் தரிசிப்பதே சிவாலய ஓட்டம் எனப்படும். இந்த சிவாலயத்தில் சிவனும் விஷ்ணுவும் இணைந்துள்ளனர்.
# திட்டுவிளை



**திட்டுவிளை** என்னும் ஊர் தமிழகத்தின் தென் கோடியில் உள்ள கன்னியாகுமரி மாவட்டத்தில் நாகர்கோவிலுக்கு வடக்கே 10-11 கி.மீ தொலைவில் அமைந்துள்ளது.  

தெற்கு திசை தவிர மற்ற மூன்று திசைகளிலும் மலைகளால் சூழப்பட்ட பரந்த கிராமமான இங்கு இஸ்லாம் சமயத்தவர் அதிகம் வசித்தாலும் கணிசமான சதவீதத்தில் கிறிஸ்தவர்கள் மற்றும் இந்துக்களும் உள்ளனர்.. .  

நாகர்கோவில் மற்றும் அதன் அருகிலுள்ள கிராமங்களுக்கு குடிநீர் ஆதாரமாக விளங்கும் முக்கூடல் அணை, தடாகை மலை, உலக்கை அருவி, காளிகேசம் அருவி போன்றவை இங்குள்ள முக்கிய இடங்களாகும்.  

பூதப்பாண்டியை பேரூராட்சியாகவும், தோவாளையை தாலுகாவாகவும், ஈசாந்திமங்கலத்தை வருவாய் கோட்டமாகவும் கொண்ட திட்டுவிளையில் காயிதே மில்லத் சாகிப் நினைவாக அவரின் பெயர் கொண்ட பேருந்து நிலையம் இயங்கி வருகிறது.  

## கல்வி நிலையங்கள்
- அரசு மேல்நிலைப் பள்ளி,
- அரசு தொடக்கப்பள்ளி என அரசு பள்ளிகளும்,
- பிசப் ஞானதாசன் சிஎஸ்ஐ மெட்ரிக்குலேசன் பள்ளி,
- புனித பிரான்சிஸ் அசிசி மெட்ரிக்குலேசன் பள்ளி,
- கரோல் மெட்ரிக்குலேசன் பள்ளி,
- விஐஎன்எஸ் மெட்ரிக்குலேசன் பள்ளி,
- இஸ்லாமிய மாடல் மெட்ரிகுலேஷன் பள்ளி போன்ற தனியார் பள்ளிகளும் இவ்வூரில் உள்ளன.
# தேசிய முக்கியத்துவம் வாய்ந்த புதுக்கோட்டை மாவட்ட இடங்கள்

இந்த பட்டியலில் இந்திய தொல்பொருள் ஆய்வுத்துறையால் அங்கீகரிக்கப்பட்டதாக அவர்களது வலைத்தளம் மூலம் அறியப்படும் இந்தியாவில் உல்ள தமிழக மாநிலத்தின் புதுக்கோட்டை மாவட்டத்தில் உள்ள தேசிய முக்கியத்துவம் வாய்ந்த இடங்கள் பட்டியலிடப்பட்டுள்ளன. தமிழகத்தின் சென்னை வட்ட தொல்பொருள் ஆய்வு<nowiki/>த்துறையினால் அங்கீகரிக்கப்பட்ட இடங்கள் சென்னை வட்டத்தில் மட்டும் 403 நினைவுச் சின்னங்கள் உள்ளதாக குறிப்பிடப்பட்டுள்ளன.இதில் புதுக்கோட்டை மாவட்டத்தில் உள்ள நினைவுச்சின்னங்களின் பட்டியல் மட்டும் இணைக்கப்பட்டுள்ளது.  

## நினைவுச் சின்னங்களின் பட்டியல்

|}
# சீ சிங்



## உள்ளடக்கம்
சீன நூல்களின் காலவரிசைப்படி இந்தக் கவிதை நூல்தான் பழமையானதாக அங்கீகரிக்கப்பட்டுள்ளது. ஓடீஸ் நூலின் பெரும்பான்மையான பாடல்கள் சவு அரசமரபு காலத்தைச் (கி.மு. 1046-771) சேர்ந்தவையாக உள்ளன.  

நூலின் உள்ளடக்கப் பாடல்களை இரண்டு முக்கியப் பிரிவுகளாகப் பிரிக்கலாம்: அதில் ஒரு பகுதி "நாட்டுப் பாடல்கள்", மற்ற பகுதி விழாப் பாடல்கள் மற்றும் வேண்டுதல் பாடல்கள் ஆகும். நாட்டுப் பாடல்கள் என்பவை எளிமையாகச் சொல்வதானால் நாட்டின் பல பகுதிகளில் எளிய மக்களிடம் வழங்கி வந்த நாட்டுப்புறப் பாடல்களின் தொகுப்பு ஆகும். நாட்டுப் பாடல்கள் காதல், காதலியை பிரிந்து செல்லுதல், படைவீரரின் பயணம், வேளாண்மை, வீட்டுவேலை, அரசியல் நையாண்டி மற்றும் எதிர்ப்பு ஆகியவற்றைக் குறித்ததாக உள்ளன. அடுத்த வகையான விழாப் பாடல்கள், இரு பிரிவுகளாக அரச விழாக்களின்போதும், சடங்குகளின்போதும் பாடப்பட்டன, இறுதியாக உள்ள வேண்டுதல் பாடல்களில் யாகம் போன்ற சடங்குகளின்போது கடவுளையும், அரச மரபின் முன்னோர்களையும், ஆவிகளையும் வேண்டிப் பாடப்பட்டவை ஆகும்.  

## பாணி
இதில் உள்ள பாடல்களில் 95% பாடல்கள் நான்கு வரிகளைக் கொண்டதாக உள்ளன. சில நெடிய பாடல்களும் உள்ளன. சில பாடல்கள் பல பக்கங்களைக் கொண்டவையாகவும் உள்ளன.  

## படைப்பாளிகள்
இது ஒரு தொகைப் பாடல் நூலாக உள்ளது இந்தப் பாடல்களை பாடியவர்களின் பெயர்கள் நூலில் குறிப்பிடப்படவில்லை. இவற்றில் பெரும்பகுதி பாடல்கள் நாட்டுப்புறப் பாடல்களாகவும் அரசவை  
விழாப் பாடல்களாகவும் உள்ளன. இதில் பல பாடல்கள் பெண்கள் எழுதப்பட்டவை, அல்லது பெண் ஆளுமையின் கண்ணோட்டத்தில் தோன்றுகின்றன.  

## தமிழ் மொழிபெயர்ப்பு
இந்த நூலின் தேர்ந்தெடுத்தக் கவிதைகளை *வாரிச் சூடினும் பார்ப்பவரில்லை- கவித்தொகை* என்ற பெயரில் எம். ஸ்ரீதரன் சீன மொழியில் இருந்து நேரடியாக தமிழாக்கியுள்ளார் இதை - 2012 ஆண்டு காலச்சுவடு பதிப்பகம் வெளியிட்டது.
# மூகாம்பிகை பொறியியல் கல்லூரி



**மூகாம்பிகை பொறியியல் கல்லூரி** (*Mookambigai College of Engineering*) என்பது இந்தியாவில் தமிழ்நாட்டில் உள்ள புதுக்கோட்டை மாவட்டத்தில் களமாவூரில் அரசு அங்கீகாரம் பெற்று நாற்பது ஆண்டுகளாக  செயல்பட்டு வரும் ஒரு சுயநிதிப் பொறியியல் கல்லூரி. இது புதுக்கோட்டையிலிருந்து திருச்சி செல்லும் தேசிய நெடுஞ்சாலையில் கீரனூர் அருகில் அமைந்துள்ளது. இக்கல்லூரி அண்ணா பல்கலைக்கழகத்தின் இணைவுபெற்றுச் செயல்படுகிறது.  

1985-ஆம் ஆண்டு அருள்மிகு மாரியம்மன் கல்வி, சுகாதார மற்றும் அறக்கட்டளையின் கீழ் மூகாம்பிகை பொறியியல் கல்லூரி தொடங்கப்பட்டது. இந்த அறக்கட்டளையின் தலைமையகம் திருச்சி உறையூரில் உள்ளது. இக்கல்லூரியில் குடிசார் பொறியியல், இயந்திரப் பொறியியல், மின்னணுப் பொறியியல், மின்பொறியியல், மின்னணுவியல் மற்றும் அளவீட்டுகருவிப் பொறியியல், கணினியிய பொறியியல், தகவல் தொழில்நுட்பம், செயற்கை நுண்ணறிவு மற்றும் தரவு அறிவியல், கணினி அறிவியல் மற்றும் பொறியியல் (செயற்கை நுண்ணறிவு மற்றும் இயந்திர மொழி) உள்ளிட்ட துறைகள் செயல்பட்டுவருகின்றன. ஒரு ஆண்டில் ஐந்நூறு (500) மாணவர்கள் பயிலும் இக்கல்லூரி 200 எக்டேர் பரப்பளவில் அமைந்துள்ளது.